IISRAELI MÄED
Tere tulemast taas ühisele palvereisile Iisraeli mägedele!
Käesolevas sarjas palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Juhata meid, Jeesus, tänagi.
Seni oleme neil juubeliaasta palvereisidel palvetanud
sisemise tervenemise ja vabanemisega seotud teemadel.
Seekord võtame käsile järgmise juubeliaasta teema
ehk tõotused Iisraeli põhjapoolsete hõimude naasmise kohta.
Saatesarja järgmistes osades teeme prohvetliku reisi
põhjapoolsest riigist siia Iisraeli mägedele
ja kuulutame selle vältel Piibli tõotusi
seoses Iisraeli põhjapoolsete hõimude naasmisega.
Seekord valmistame prohvetlikku reisi ette.
Läheme palvetama Giviti linna varemeile,
mis oli kunagi üks Efraimi hõimule kuulunud piirkonna suurimaid linnu.
Vestleme teel pikemalt, milles asi.
Läbi kogu Piibli on näha põhimõte,
et Jumal kutsub eestpalvetajaid ka ise neid asju kogema,
mida nad prohveteerivad ja palvetavad.
Näiteks Hesekiel elas ise läbi Iisraeli rahva karistusaja.
Ta sai Jumalalt selleks täpsed juhised.
"Ja sina heida magama oma vasaku külje peale
ja võta enda peale Iisraeli soo süü:
niipalju päevi kui sa magad selle külje peal,
kannad sa nende süüd!
Ja mina määran sulle selleks päevade arvuks nende süüaastad:
kolmsada üheksakümmend päeva
pead sa kandma Iisraeli soo süüd!" Hs 4:4-5
Seejärel samastus Hesekiel veel Juuda patuvõlaga
ja magas teisel küljel 40 päeva.
Kus me nüüd asume, Mia?
Asusime teele tuttavast Õunaristmikust ida poole
ehk Jordani jõe suunas.
Nüüd pöörame lõunasse maanteele 458,
mis on osa Aloni maanteest.
See on kaunis ja rahulik
ning mõnus alternatiiv Tiberiase ja Jeruusalemma vahel.
Kas Hesekieli samastumine sisaldas veel midagi?
Ta sai veel juhised selle kohta, mida süüa selle aasta jooksul,
mil ta magas küljel,
samastudes Iisraeli põhjapoolsete hõimude saatusega.
Võta nüüd enesele nisu, otri, ube,
läätsi, hirssi ja okasnisu,
pane need ühte astjasse ja tee neist enesele leiba,
niipalju päevi kui sa magad oma külje peal:
kolmsada üheksakümmend päeva pead sa seda sööma!
Ja su roog, mida sa päevas sööd, vaagigu kakskümmend seeklit;
seda pead sa sööma aeg-ajalt.
Ja vett pead sa jooma mõõdu järgi: pool toopi;
seda pead sa jooma aeg-ajalt." Hs 4:9-11
Isegi toiduvalmistamine oli tähtis, kuna see oli prohvetlik võrdpilt.
Kui Hesekiel seda kõike tegi,
samastus ta sügavalt Iisraeli põhjapoolsete hõimude saatusega.
Kus me nüüd oleme, Mia?
Siit pöördus tee varemetele, kuhu seekord suundume.
Seal veidi kaugemal oli Iisraeli armeebaas,
seepärast on siin niivõrd hea tee.
Kas Piiblis on teisi näiteid sellise samastumise kohta?
Isegi mitu.
Näiteks Hoosea abiellus Jumala käsul prostituudiga.
Nende laste nimed
olid prohvetlikud võrdpildid Efraimi pagendusest.
Esimene laps sai nimeks Jisreel, mis kirjeldas, kuidas Jumal teeb lõpu
Jisreeli orgu valitsenud põhjapoolsele Iisraeli riigile.
Teine laps sai nimeks Lo Ruhama, mis tähendab Pole Armu Antud.
Jumal näitas sellega, et Ta ei anna enam Iisraeli hõimule armu.
Kolmanda lapse nimi kujutas Efraimi pagendamist.
"Ja Issand ütles: Pane temale nimeks Lo-Ammi,
sest teie ei ole minu rahvas ja mina ei ole teie päralt!" Ho 1:9
Jõudsime tänase palvemäe äärde.
Jätame auto seekord siia.
Siin oli üks vana veetsistern otse tee ääres.
Õnneks sõitsime mööda.
Ronime siit üles varemetele.
Milline mõju samastumisel Efraimi pagendamisega Hoosea elus oli?
Kui Hoosea oli selle läbi elanud,
sai ta prohveteerida ka Eframi tagasiteele asumist.
"Aga ükskord on Iisraeli lapsi arvu poolest nagu mereliiva,
mida ei saa mõõta ega lugeda;
ja selle asemel et neile öelda: 'Teie ei ole minu rahvas',
öeldakse neile: 'Elava Jumala lapsed.'
Siis kogunevad ühtekokku Juuda lapsed ja Iisraeli lapsed,
panevad ühe endile peaks ja vallutavad maa,
sest Jisreeli päev on suur." Ho 2:1-2
Jumal juhatab veel tänagi tihti inimesi samastuma sellega,
mille eest Ta on kutsunud neid palvetama.
Selles suunas liigume meiegi.
Jõudsime tänasesse palvepaika.
Jyrki, mis koht see on?
Oleme Efraimi hõimu valdustesse kuulunud Giviti linna varemeil,
mille araabiakeelne nimi on Kirbet Givit ehk Giviti varemed.
Varemete ala on ca 5 hetkari suurune
ja hõlmab kolme küngast.
Linn oli kunagi maantee ääres,
mis tõusis Jordani jõe orust Iisraeli kunagisse pealinna Siilosse.
Siiloni on siit veel ca 7 km.
See on üks linnu,
mis eksisteeris juba enne seda, kui Iisrael maa vallutas
ja millest Piibel kirjutab nii:
"Ja kui Issand, su Jumal, viib sind sellele maale,
mille ta vandega su vanemaile, Aabrahamile, Iisakile ja Jaakobile,
on tõotanud sulle anda -
suured ja head linnad, mida sa pole ehitanud,
ja kõike head täis kojad, mida sa pole täitnud,
ja raiutud kaevud, mida sa pole raiunud,
viinamäed ja õlipuud, mida sa pole istutanud." 5Mo 6:10-11
Osa neist veekaevudest pärinevad sellest ajast.
Siin on olnud ka asustus kuni Jeesuse järgse Bütsantsini
ja siit leiab endiselt potikilde.
Siin Iisraeli mägedel, Samaarias, käib esimene juubeliaasta
pärast Iisraeli põhjapoolsete hõimude pagendamist.
See juubeliaasta on esimene,
kuna neid võib veeta vaid siis, kui Iisraelimaa on iisraellaste valduses
Nüüd käib 50. aasta alates sellest,
kui antud piirkond pärast ligi 3000-aastast pausi
1967. a sõjas tagasi iisraellaste kontrolli alla tuli.
Piibel räägib juubeliaasta kohta:
"Ja pühitsege viiekümnendat aastat
ning kuulutage vabakslaskmist kõigile elanikele maal;
see olgu teile juubeliaastaks: igaüks teist saab tagasi oma pärisosale
ja igaüks pöördub oma suguvõsa juurde." 3Mo25:10
Maaomandiga seotud seadusena on juubeliaasta ainulaadne.
Prohvetliku võrdpildina räägib see,
et Jumala antud pärandiosa ei saa keegi tema rahvalt ära võtta.
Varem või hiljem tuleb päev, kui Jumal tagastab igaühele pärandi,
mille Jumal on talle ette näinud.
isegi kui ta on selle mingil põhjusel kaotanud.
50 aasta tagant korduv juubeliaasta
on ka prohvetlik võrdpilt maailma lõplikust vabanemisest,
Nagu paljud teised asjad Jumala plaanides, teostub seego etappides.
Juba vabanemise füüsilises realiseerumises
on mitmeid tasandeid.
Esimene tasand on 50 aasta tagant korduv iisraellaste naasmine
oma suguvõsa pärisosale, mis neile anti,
kui Jumal andis Iisraelile selle maa.
Teine ulatuslikum tase on terve Iisraeli naasmine rahvana sellele maale,
mille Jumal neile pärandiks tõotas.
Juuda puhul on see suures osas juba juhtunud
ja põhjapoolsete hõimude puhul algamas.
Pärisosade tagastamisel õigusjärgsetele omanikele
on ka kolmas tasand, mis hõlmab kogu maailma.
Sellel tagastamisel on nii vaimne kui materiaalne pool.
Kui Jumal tõotas Moosesele paasapüha,
millest algas Iisraeli rahva vabanemine,
oli Jumala viimane tõotus:
"Mina viin teid sellele maale, mille pärast ma oma käe üles tõstsin,
et ma annan selle Aabrahamile, Iisakile ja Jaakobile.
Mina annan selle teie omandiks, mina, Issand." 2Ms 6:8
Heebrealaste kirja järgi
pole see tõotus üksnes Iisraelimaale pääsemisest,
vaid ka pääsemisest Jumala hingamisse,
Tema hingamispäeva kuningriiki ja hingamispäeva Issanda juurde.
"Sest kui Joosua oleks nad viinud hingamisse,
siis ta ei oleks rääkinud pärast seda ühest teisest päevast.
Nii on siis Jumala rahva hingamisaeg alles ees,
sest kes läheb tema hingamisse, see hingab ka ise oma tegudest,
nii nagu Jumal oma tegudest." Hb 4:8-10
Nii nähtav maale naasmine
kui hingamispäeva kuningriigi vaimne tase teostuvad,
kui Jeesus, hingamispäeva Issand, naaseb kuningana maailma tagasi.
Selles kontekstis kõlab viimane pasun,
Jeesusesse uskunud surnud ärkavad üles
ja tulevad koos Jeesusega maad valitsema.
Maa ja Jumala rahvas tulevad taas kokku.
See on viimane ja lõplik maale naasmine
enne uusi taevaid ja uut maad.
Psalmis 37 ennustatakse:
"Sest kurjad hävitatakse;
aga kes Issandat ootavad, need pärivad maa.
Natuke aega, ja õelat ei ole enam;
sa vaatad tema aset, aga teda pole kuskil.
Ent alandlikud pärivad maa
ja tunnevad rõõmu suurest rahust." Ps 37:9-11
Jumala rahvas, Jeesusesse uskujad naasevad maailma omanikeks,
mille Jumal on lubanud oma rahvale pärandiks.
Siis teostub ülemaailmselt
juubeliaasta prohvetlik võrdpilt naasmisest pärandmaale,
kust Iisraeli kõikide hõimude naasmine maale
on võrdpilt ja minimudel.
Jeesus kogub kokku ka kõik Paabelis lagunenud riigid
ja rahvad tulevad kokku tema rahva, Iisraeli ümber.
Seepärast on kõigi Iisraeli hõimude naasmine
ja Iisraeli enda taasühinemine lõpuaja prohveteeringute täitumises
ja Jeesuse naasmise ettevalmistustes tähtsal kohal.
Kuulutame nüüd Piibli tõotusi Jumala ustavuse kohta.
"Sest otsekui vihm ja lumi tulevad taevast alla
ega lähe sinna tagasi, vaid kastavad maad
ja teevad selle sigivaks ning kandvaks,
et see annaks külvajale seemet ja sööjale leiba,
nõnda on ka minu sõnaga, mis lähtub mu suust:
see ei tule tagasi mu juurde tühjalt, vaid teeb, mis on mu meele järgi,
ja saadab korda, milleks ma selle läkitasin.
Jah, te lähete rõõmsasti välja ja teid tuuakse rahus.
Mäed ja künkad rõkatavad rõõmust teie ees
ning kõik väljapuud plaksutavad käsi." Js 55:10-12
"Tuletage meelde endisi asju muistsest ajast,
sest mina olen Jumal ja kedagi teist ei ole,
mina olen Jumal ja ükski ei ole minu sarnane;
kes algusest alates kuulutab lõppu
ja aegsasti ette, mida veel ei ole tehtud;
kes ütleb: Minu nõu läheb korda
ja ma teen kõik, mis ma tahan." Js 46:9-10
Jeremija raamatu 31. peatüki algus esitab niiöelda kokkuvõtte
Efraimi ehk Iisraeli põhjapoolsete hõimude naasmisest maale.
Salmid 1-5 on loo sissejuhatus, mis räägib, mida Jumal teeb
ja näitab tulevikku, kuhu teel oleme.
"Sel ajal, ütleb Issand, olen ma kõigi Iisraeli suguvõsade Jumal
ja nemad on mu rahvas.
Nõnda ütleb Issand:
Rahvas, mõõgast pääsenud, on kõrbes leidnud armu:
Iisrael läheb oma rahupaika.
Issand ilmutas ennast mulle kaugelt:
Ma olen sind armastanud igavese armastusega,
seepärast jääb mu osadus sinuga.
Mina ehitan sind jälle, et sa oleksid üles ehitatud, Iisraeli neitsi.
Sa ehid ennast jälle trummidega ja lähed rõõmsatega tantsima.
Sa istutad jälle viinapuuaedu Samaaria mägedele;
need, kes istutavad, saavad ka kasutada." Jr 31:1-5
Kuid enne kui Iisraeli põhjapoolsed hõimud siin tantsivad,
juhtub teatud asju.
Jeremija raamatu järgmised salmid räägivad,
kuidas jõutakse lõpptulemuseni. Protsess algab nii:
"Sest tuleb päev,
kui vahimehed hüüavad Efraimi mäestikus:
'Tõuske, mingem üles Siionisse Issanda, meie Jumala juurde!'
Sest nõnda ütleb Issand:
Hõisake ilutsedes Jaakobi pärast
ja tundke rõõmu rahvaste peast;
kuulutage, kiitke ja öelge:
'Issand, päästa oma rahvas, Iisraeli jääk!'" Jr 31:6-7
Tuleb päev, mil Efraimi mäel olevad vahimehed
kutsuvad pagenduses Iisraeli Siionisse Jumala juurde minema.
Oleme teiega olnud ühed neist vahimeestest.
Sõna 'notsrim', mida Jeremija siin kasutab,
tähendab tänases heebrea keeles kristlasi.
Meie ülesanne on siit kuulutada, ülistada ja öelda:
Issand, päästa oma rahvas, Iisraeli jääk!
Järgmistes salmides vastab Jumal valvurite hüüdele
ja lubab järgmist:
"Vaata, ma toon nad põhjamaalt
ja kogun nad maa viimastest äärtest;
nende hulgas on ka pimedaid ja jalutuid,
rasedaid ja sünnitajaid: suure hulgana tulevad nad siia tagasi.
Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista;
sest ma olen Iisraeli isa ja Efraim on mu esmasündinu." Jr 31:8-9
Jumal lubab taastada Efraimi, kui valvurid teda hüüavad.
Selle Jumala tõotuse järel on rahvaste kord kuulutada:
'Kauged saared' võib siin tõlkida ka 'kauged rannikud'.
"Rahvad, kuulge Issanda sõna ja kuulutage kaugetel saartel
ning öelge: 'Tema, kes pillutas Iisraeli,
kogub ja hoiab teda nagu karjane oma karja!'
Sest Issand lunastab Jaakobi
ja vabastab tema selle käest, kes on temast vägevam." Jr 31:10-11
Rahvad kuulevad Jumala tõotust tuua Efraim tagasi
ja kuulutavad, et see teostub.
Järgmine etapp on selle tõotuse realiseerumine
ja sellest raporteeritakse Siionist.
"Ja nad tulevad ning hõiskavad Siioni kõrgendikul,
nad säravad rõõmust Issanda headuse pärast,
vilja ja veini ja õli pärast,
noorte lammaste, kitsede ja veiste pärast;
nende hing on nagu kastetud rohuaed ja nad ei närbu enam." Jr 31:12
Jeremija 31. peatüki protsessikirjeldus lõpeb sellega,
milline on elu pärast naasmist.
"Siis neitsid rõõmutsevad tantsides ning noorukid ja raugad üheskoos;
ma muudan nende leina rõõmuks,
ma trööstin ja rõõmustan neid pärast kurvastust.
Ja ma kosutan preestrite südameid rasvaga
ning mu rahvas küllastub mu headusest,
ütleb Issand." Jr 31:13-14
Oleme nüüd etapis, kus valvurid on hüüdnud Efraimile naasmiskutse,
Jumal on lubanud tagasi tuua ja pall on rahvaste käes.
Kaugetelt rannikutelt hakkab kõlama usku täis olevat raportitt
tagasiteele asuvast Efraimist.
Kuulutame koos neid prohvetlikke etappe vastavalt Jeremija raamatule.
On aeg tõsta rõõmuhüüd Jaakobi suhtes,
rõõmustada tema üle, kes on rahvaste pea.
On aeg kuulutada, ülistada ja öelda:
"Issand, päästa oma rahvas, Iisraeli jääk!" Jr 31:7
Haarame usus sellest kinni, mida Jumal sellele vastab.
"Vaata, ma toon nad põhjamaalt
ja kogun nad maa viimastest äärtest;
nende hulgas on ka pimedaid ja jalutuid,
rasedaid ja sünnitajaid: suure hulgana tulevad nad siia tagasi.
Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista;
sest ma olen Iisraeli isa
ja Efraim on mu esmasündinu." Jr 31:8-9
Rahvad kuulevad seda Jumala sõna
ja kuulutavad seetõttu kaugetel randadel.
Mia tebi algust. luid nüüd on sinu kord jõuliselt kuulutada.
"Tema, kes pillutas Iisraeli,
kogub ja hoiab teda nagu karjane oma karja!
Sest Issand lunastab Jaakobi ja vabastab tema selle käest,
kes on temast vägevam." Jr 31:10-11
Haarame veel usus sellest, mida Jeremija seejärel näeb.
"Ja nad tulevad ning hõiskavad Siioni kõrgendikul,
nad säravad rõõmust Issanda headuse pärast,
vilja ja veini ja õli pärast,
noorte lammaste, kitsede ja veiste pärast;
nende hing on nagu kastetud rohuaed
ja nad ei närbu enam." Jr 31:12
Järgmistel palvereisidel teeme koos prohvetliku reisi
põhjapoolsest riigist tagasi siia Iisraeli mägedele.
Mia, mida see prohvetlik reis praktiliselt tähendab?
See tähendab, et teeme täiesti konkreetselt ühise palvereisi
põhjapoolsest riigist siia Iisraeli mägedele.
Igaüks, kes kunagi on Iisraeli naasnud,
on kuskilt teele asunud, midagi maha jätnud
ja kuidagi siia maale reisinud.
Järgmisel korral, kui Issand lubab, asume autoga teele Soomest.
Loobume Jyrkiga oma kodust Soomes ja võtame kaasa, mis autosse mahub.
Sõidame koos teiega läbi Euroopa kuni siia Iisraeli mägedele.
Reis on prohvetlik samastumine sellega,
mida maale naasvad Iisraeli põhjapoolsed hõimud kogevad.
Kuulutame nüüd koos Piibli tõotusi põhjapoolsete hõimude naasmisest.
"Ometi, vaata, päevad tulevad, ütleb Issand, kui enam ei öelda:
'Nii tõesti kui elab Issand,
kes tõi Iisraeli lapsed ära Egiptusemaalt',
vaid: 'Nii tõesti kui elab Issand,
kes tõi Iisraeli lapsed ära põhjamaalt
ja kõigist maadest, kuhu ta oli nad pillutanud.'
Sest ma toon nad tagasi nende maale,
mille ma olen andnud nende vanemaile." Jr 16:14-15
"Õnnis on inimene, kelle tugevus on sinus,
kelle mõttes on pühad teekonnad.
Nutuorust läbi käies teevad nad selle allikate maaks;
ka varajane vihm katab neid õnnistusega.
Nad saavad rammule rammu lisaks
ja ilmuvad Jumala ette Siionis." Ps 84:6-8
Järgmisel korral alustame prohvetlikku juubeliaastareisi
põhjapoolsest riigist siia Iisraeli mägedele
ning hakkame kuulutama rahva naasmisega seotud tõotusi.
Valmistagem järgmist reisi juba palves ette!
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri